Ir-Regolament tal-Kummissjoni (KEE) Nru 2690/89
tas-6 ta’ Settembru 1989
li jemenda r-Regolament (KEE) Nru 3143/85 dwar il-bejgħ bi prezzijiet imnaqqsa ta’ butir ta’ intervent intenzjonat għal konsum dirett fil-għamla ta’ butir ikkonċentrat
IL-KUMMISSJONI TAL-KOMUNITAJIET EWROPEJ,
Wara li kkunsidraw it-Trattat li jistabilixxi l-Komunità Ekonomika Ewropea,
Wara li kkunsidrat ir-Regolament tal-Kunsill (KEE) Nru 804/68 tas-27 ta’ Ġunju 1968 dwar l-organiżazzjoni komuni fis-suq tal-ħalib u prodotti tal-ħalib [1], kif l-aħħar emendat bir-Regolament (KEE) Nru 763/89 [2], u partikolarment l-Artikolu 6(7) tiegħu,
Billi l-Artikolu 2 tar-Regolament tal-Kummissjoni (KEE) Nru 3143/85 [3], kif l-aħħar emendat bir-Regolament (KEE) Nru 1953/89 [4], jipprovdi li l-prezz tal-bejgħ tal-butir għandu jvarja skond il-kontenut tal-grass ta’ butir ikkonċentrat; billi, in vista tas-sitwazjoni kurrenti fis-suq tal-butir u ħażniet ta’ intervent, varjazzjoni bħal din ma għadiex aktar meħtieġa; billi prezz tal-bejgħ singolu għal butir għandu għahekk ikun stabbilit kif xieraq;
Billi ż-żmien ta’ meta tkun ipproċessata l-garanzija li hemm dispożizzjoni dwarha fl-Artikolu 2a (5) tar- Regolament (KEE) Nru 3143/85 għandha tkun ippreżentata għandu jkun speċifikat aktar eżatt;
Billi l-miżuri li hemm dispożizzjoni dwarhom f’dan ir-Regolament huma bi qbil ma’ l-opinjoni tal-Kumitat ta’ Ġestjoni għal Ħalin u Prodotti tal-Ħalib,
ADDOTTAT DAN IR-REGOLAMENT:
Artikolu 1
Ir-Regolament (KEE) Nru 3143/85 huwa b’hekk emendat kif ġej:
1. Fl-Artikolu 2:
- il-paragrafu 1 huwa mibdul b’dan li ġej:
"1. Butir kopert bl-Artikolu 1 għandu jkun mibjugħ ex-depot tal-ħażna bi prezz ugwali għal prezz tax-xiri ’l ġewwa applikat mill-aġenzija ta’ intervent ikkonċernata fil-jum li fih il-kuntratt tal-bejgħ ikun iffinaliżżat, li minnu jitnaqqas ECU 151 kull 100 kg, għal proċessar f’butir ikkonċentrat ta’ kontenut ta’ grass ugwali għal jew akbar minn 96 %.";
- fl-ewwel subparagrafu tal-paragrafu 4, l-ammont ta’ ‘ECU 250’ huwa mibdul b’dak ta’ ‘ECU 200’;
- fit-tieni subparagrafu tal-paragrafu 4, il-kliem ‘il-kontenut ta’ grass tal-butir ikkonċentrat’ huma mħassra.
2. Fl-ewwel subparagrafu ta’ l-Artikolu 2a (5), il-kliem ‘qabel ma l-butir jittieħed mill-negozju tal-imnut’ huma mibdula bi ‘fi żmien limitu ta’ żmien ta’ 15 il-jum li hemm riferenza dwaru fil-paragrafu 6’.
Artikolu 2
Dan ir-Regolament għandu jidħol fis-seħħ fil-jum tal-pubblikazjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fis-6 ta’ Settembru 1989.